Na podlagi prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215) in [54/22](http://www.uradni-list.si/1/objava.jsp?sop=2022-01-1186) – ZUPŠ-1) in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb)

**Ministrstvo za pravosodje, Uprava Republike Slovenije za izvrševanje kazenskih sankcij,**

**objavlja prosto delovno mesto za določen čas**

**VIŠJI** **SVETOVALEC ZA KADROVSKE IN SPLOŠNE ZADEVE (šifra 5183),** v Zavodu za prestajanje kazni zapora Koper, Sektorju za splošne in pravne zadeve, s polnim delovnim časom, za določen čas 12 mesecev, oziroma do vrnitve začasno odsotne javne uslužbenke.

Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati še naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba(prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* najmanj 4 leta delovnih izkušenj;
* državljanstvo Republike Slovenije;
* znanje slovenskega jezika;
* višja raven znanja jezika narodne skupnosti - italijanskega jezika;
* opravljen strokovni izpit iz upravnega postopka (če ga kandidat nima, ga lahko opravi naknadno);
* kandidat ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti na nepogojno kazen zapora v trajanju več kot šest mesecev;
* kandidat ne sme biti v kazenskem postopku zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se upoštevajo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Skladno s tretjim odstavkom 31. člena Zakona o splošnem upravnem postopku (Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251) in [82/13](http://www.uradni-list.si/1/objava.jsp?sop=2013-01-3034)) lahko na delovno mesto kandidira tudi kandidat, ki nima opravljenega strokovnega izpita iz upravnega postopka pod pogojem, da bo v primeru izbora na delovno mesto, navedeni strokovni izpit opravil najkasneje v treh mesecih od sklenitve delovnega razmerja.

Pri ugotavljanju izpolnjevanja predpisanega pogoja za višjo raven znanja italijanskega jezika se kot dokazilo upoštevajo:

* zaključena osnovno šolska obveznost na dvojezični osnovni šoli in končana srednja šola, kjer je bil eden od jezikov tudi italijanski jezik;
* končana srednja šola, kjer je bil eden od jezikov tudi italijanski, pri čemer oseba predhodno ni končala dvojezične osnovne šole in izpit na dodiplomskem ali podiplomskem študiju iz italijanskega jezika;
* zaključen dodiplomski študij italijanskega jezika;
* šolanje v drugi državi, kjer je italijanski jezik materin jezik;
* certifikat oziroma potrdilo o višji ravni znanja italijanskega jezika.

Delovno področje:

* izvajanje kadrovskih funkcij (zbiranje in priprava podatkov za vnos v kadrovsko informacijski sistem, opravila, vezana na izplačilo plač in druge naloge)
* sodelovanje pri pripravi aktov s področja delovno pravnih in organizacijsko kadrovskih zadev
* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi
* sodelovanje pri oblikovanju sistemskih rešitev s področja delovnih razmerij in drugih zahtevnejših gradiv
* samostojna priprava zahtevnih analiz, razvojnih projektov, informacij, poročil in drugih zahtevnih gradiv
* vodenje in odločanje v zahtevnih upravnih postopkih
* vodenje najzahtevnejših upravnih postopkov
* samostojno opravljanje drugih najzahtevnejših nalog
* vodenje postopkov v zvezi z izvedbo javnih naročil
* izvajanje drugih nalog enake ali podobne zahtevnosti s širšega področja dela.

Prijava mora vsebovati:

1. pisno izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;

2. pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;

3. izjavo o izpolnjevanju pogoja za višjo raven znanja jezika narodne skupnosti - italijanskega jezika;

4. izjava o izpolnjevanju pogoja glede strokovnega izpita iz upravnega postopka, iz katere mora biti razvidno leto in ustanova, na kateri je bil izpit opravljen (v kolikor ga kandidat ima);

5. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper njega ni vložena pravnomočna obtožnica zaradi kaznivega dejanja, ki se preganja po uradni dolžnosti;

6. pisno izjavo kandidata, da za namen tega natečajnega postopka dovoljuje Zavodu za prestajanje kazni zapora Koper pridobitev podatkov iz 6. točke iz uradne evidence.

V primeru, da kandidat s pridobljeni podatki iz uradnih evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih izjav k prijavi in na podlagi opravljenega osebnega razgovora.

Prednost pri izbiri bodo imeli kandidati z delovnimi izkušnjami s področja delovnih razmerij in upravljanja s človeškimi viri.

Z izbranim kandidatom bo sklenjeno delovno razmerje s polnim delovnim časom za določen čas 12 mesecev oziroma do vrnitve začasno odsotne javne uslužbenke. Izbrani kandidat bo delo opravljal na sedežu Zavoda za prestajanje kazni zapora Koper, Ankaranska cesta 3, 6000 Koper oziroma na celotnem območju delovanja  zavoda ter na terenu.

Kandidati vložijo prijavo v pisni obliki (na priloženem obrazcu Vloga za zaposlitev), ki jo pošljejo v zaprti ovojnici **z označbo**  »javna objava št. 110-73/2022 – višji svetovalec«, **na naslov**: Zavod za prestajanje kazni zapora Koper, Ankaranska cesta 3, 6000 Koper in sicer **v roku 8 dni** po objavi na enotnem portalu državne uprave [www.gov.si/zbirke/delovna-mesta](http://www.gov.si/zbirke/delovna-mesta) oziroma Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana **na elektronski naslov**: zpkz-kp@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na enotnem portalu državne uprave [www.gov.si/zbirke/delovnamesta](http://www.gov.si/zbirke/delovnamesta).

Informacije o izvedbi javne objave in o delovnem področju daje ga. Tijana Despinić Furlan, telefon 05/6100 470.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.